techiaith/cofnodycynulliad_en-cy huggingface dataset:
English: Of course, a vital component, which you touched on very slightly in your answer to this, leader of the house, is the role of the third sector. It is extremely important in terms of ensuring that a lot of our services get delivered on the ground. However, the third sector are finding it more and more difficult to engage with health and social care - harder to engage with councils, harder to engage with health boards. This is partly because a lot of the third sector organisations are becoming far more policy orientated rather than the doing of the job. What are you doing to ensure that we have a proper engagement with the third sector, that they're not left out of this integration discussion, and that we engage with the ones who actually can deliver a service and not just the ones who spend a lot of their time and their resources on lobbying us with policy ideas?
Welsh: Wrth gwrs, un elfen hollbwysig, y cyfeiriasoch ati'n gryno iawn yn eich ateb i hyn, arweinydd y tŷ, yw swyddogaeth y trydydd sector. Mae'n eithriadol o bwysig o ran sicrhau bod llawer o'n gwasanaethau yn cael eu darparu ar lawr gwlad. Fodd bynnag, mae'r trydydd sector yn ei chael hi'n fwyfwy anodd i ymgysylltu ag iechyd a gofal cymdeithasol - yn anoddach i ymgysylltu â chynghorau, yn anoddach i ymgysylltu â byrddau iechyd. Mae hyn yn rhannol oherwydd bod llawer o'r sefydliadau trydydd sector yn dechrau rhoi llawer mwy o bwyslais ar bolisi yn hytrach na gwneud y gwaith. Beth ydych chi'n ei wneud i sicrhau bod gennym ni ymgysylltiad priodol â'r trydydd sector, nad ydyn nhw'n cael eu gadael allan o'r drafodaeth integreiddio hon, ac i ni ymgysylltu â'r rhai sydd wir yn gallu darparu gwasanaeth ac nid dim ond y rhai sy'n treulio llawer o'u hamser a'u hadnoddau ar ein lobïo ni gyda syniadau polisi?
English: Yes, well, I very much agree with the Member that the third sector is very much part of this integrated plan. Social care is, of course, a key national priority for this Government and we absolutely acknowledge that third sector partners need to be facilitated in order to have those discussions. That's very much part of the conversation that I just outlined, for example, the Minister for Children, Older People and Social Care is having with a range of partners around Wales, with a view to facilitating exactly what the Member has set out.
Welsh: Ie, wel, rwy'n cytuno'n llwyr â'r Aelod bod y trydydd sector yn rhan bwysig iawn o'r cynllun integredig hwn. Mae gofal cymdeithasol, wrth gwrs, yn flaenoriaeth genedlaethol allweddol i'r Llywodraeth hon ac rydym ni'n cydnabod yn llwyr bod angen hwyluso partneriaid trydydd sector er mwyn cael y trafodaethau hynny. Mae hynny'n rhan bwysig iawn o sgwrs yr wyf i newydd ei hamlinellu, er enghraifft, y mae'r Gweinidog Plant, Pobl Hŷn a Gofal Cymdeithasol yn ei chael gydag amrywiaeth o bartneriaid ledled Cymru, gyda'r bwriad o hwyluso'r union beth y mae'r Aelod wedi cyfeirio ato.
English: Diolch, Llywydd. Leader of the house, do you agree with me and the Minister for Environment that the current local government settlement is fundamentally unfair?
Welsh: Diolch, Llywydd. Arweinydd y tŷ, a ydych chi'n cytuno â mi a Gweinidog yr Amgylchedd bod y setliad llywodraeth leol presennol yn sylfaenol annheg?
English: No, I don't at all agree with that. There are complex issues around how the settlement works out, and it's all been absolutely agreed through the funding formula with local authority partners and, as my colleague Minister, the Cabinet Secretary for Finance, said, very recently, it was done in consultation with the sector groups and the WLGA. It was an agreed formula and it has been distributed in that regard, as you would expect.
Welsh: Na, nid wyf i'n cytuno â hynny o gwbl. Ceir materion cymhleth yn ymwneud â sut y mae'r setliad yn gweithio, a chytunwyd yn llwyr ar y cwbl drwy'r fformiwla ariannu gyda phartneriaid awdurdod lleol ac, fel y dywedodd fy nghyd-Weinidog, Ysgrifennydd y Cabinet dros Gyllid, yn ddiweddar iawn, fe'i gwnaed mewn ymgynghoriad â'r grwpiau sector a CLlLC. Roedd yn fformiwla y cytunwyd arni ac fe'i dosbarthwyd ar y sail honno, fel y byddech chi'n ei ddisgwyl.
English: Leader of the house, the environment Minister is absolutely right: this local government settlement is unfair and imbalanced. The local government finance settlement reveals that all six of the north Wales authorities will receive a year-on-year reduction in their funding, and, in comparison, seven - seven - of the 12 south Wales authorities will receive an increase in, or continuation of, the level of funding from last year. So, firstly, it's apparent that we have a north-south divide, and to add to that - to add to that - yesterday, the First Minister - [ Interruption. ]
Welsh: Arweinydd y tŷ, mae Gweinidog yr amgylchedd yn llygad ei le: mae'r setliad llywodraeth leol hwn yn annheg ac yn anghytbwys. Mae'r setliad cyllid llywodraeth leol yn dangos y bydd pob un o'r chwe awdurdod yn y gogledd yn cael gostyngiad i'w cyllid o flwyddyn i flwyddyn, ac, mewn cymhariaeth, bydd saith - saith - o'r 12 awdurdod yn y de yn cael cynnydd, neu barhad, i lefel y cyllid o'r llynedd. Felly, yn gyntaf, mae'n amlwg bod gennym ni raniad rhwng y gogledd a'r de, ac i ychwanegu at hynny - i ychwanegu at hynny - ddoe, roedd y Prif Weinidog - [ Torri ar draws. ]
English: We do need to hear the leader of the opposition. Allow him to ask his question, please. [ Interruption.] Allow him to ask his question.
Welsh: Mae angen i ni glywed arweinydd yr wrthblaid. Gadewch iddo ofyn ei gwestiwn, os gwelwch yn dda. [ Torri ar draws.] Gadwch iddo ofyn ei gwestiwn.
English: Diolch, Llywydd. To add to that, yesterday, the First Minister planned to hold a Labour-only exclusive meeting with council leaders who were also urging the Welsh Government to rethink the budget settlement, despite the fact that these were the very councils that had the better side of the deal because of Welsh Government cronyism. [ Interruption.] Six of the seven authorities that maintained or increased their funding in this funding settlement were Labour-run councils. You couldn't make this stuff up, leader of the house. Do you not agree with your Labour colleagues that the settlement is fundamentally flawed and that the funding formula needs to be reviewed because it's north Wales councils and rural authorities that will bear the brunt of these Labour-inflicted cuts?
Welsh: Diolch, Lywydd. I ychwanegu at hynny, ddoe, roedd y Prif Weinidog yn bwriadu cynnal cyfarfod cyfyngedig Llafur yn unig gydag arweinwyr cyngor a oedd hefyd yn annog Llywodraeth Cymru i ailystyried setliad y gyllideb, er gwaethaf y ffaith mai'r rhain oedd yr union gynghorau a oedd yn cael ochr orau'r fargen oherwydd ffrindgarwch Llywodraeth Cymru. [ Torri ar draws.] Roedd chwech o'r saith awdurdod lleol a gynhaliodd neu a gynyddodd eu cyllid yn y setliad cyllid hwn yn gynghorau dan arweiniad Llafur. Ni allech chi wneud y pethau hyn i fyny, arweinydd y tŷ. Onid ydych chi'n cytuno â'ch cyd-Aelodau Llafur bod y setliad yn sylfaenol wallus a bod angen adolygu'r fformiwla ariannu, oherwydd cynghorau ac awdurdodau gwledig y gogledd fydd yn ysgwyddo baich y toriadau hyn gan y blaid Lafur?
English: I'm not going to take any lessons in spending from the leader of the house and her party, which nearly bankrupted this country in 2010. Now, leader of the house - [ Interruption.]
Welsh: Nid wyf i'n mynd i gymryd unrhyw wersi ar wariant gan arweinydd y tŷ a'i phlaid, y bu bron iddi wneud y wlad hon yn fethdalwr yn 2010. Nawr, arweinydd y tŷ - [ Torri ar draws.]
English: I can't hear what the leader of the opposition is now saying. Can you please carry on, and can members of the Cabinet in particular refrain from commenting throughout the discussion?
Welsh: Ni allaf glywed yr hyn y mae arweinydd yr wrthblaid yn ei ddweud nawr. A allwch chi barhau, os gwelwch yn dda, ac a all aelodau'r Cabinet yn arbennig ymatal rhag gwneud sylwadau drwy gydol y drafodaeth?
English: Leader of the house, the environment Minister is not the only one to contribute to the red-on-red fire. The Minister for Welsh Language and Lifelong Learning recently said, and I quote, 'we must put our hands up and admit that one area where we have failed to make the impact that weshould have, is the economy'. Well, I couldn't have said it better myself, Minister. The Welsh Government has failed our economy, and local government is one of its key pillars. It employs over 10 per cent of the Welsh workforce, spends £3.5 billion on goods and services, and promotes economic growth in all regions of the nation, yet successive Welsh Labour settlements consistently hammer the parts of Wales that are often most reliant on the local authority economy. The Welsh Government's consistent neglect of large swathes of Wales has ultimately resulted in regional inequality and a stagnant Welsh economy. Leader of the house, will you now listen to your own colleagues and call on the First Minister to rethink this local government funding settlement so that we have one that is capable of driving forward the prosperity of our nation instead of one that will only entrench regional inequality and council favouritism here in Wales?
Welsh: Arweinydd y tŷ, nid Gweinidog yr amgylchedd yw'r unig un i gyfrannu at y saethu coch ar goch. Dywedodd Gweinidog y Gymraeg a Dysgu Gydol Oes yn ddiweddar, a dyfynnaf, mae'n rhaid i ni roi ein dwylo i fyny a chyfaddef mai un maes lle'r ydym ni wedi methu â chael yr effaith y dylem ni fod wedi ei chael yw'r economi. Wel, ni allwn i fod wedi ei ddweud yn well fy hun, Gweinidog. Mae Llywodraeth Cymru wedi methu o ran ein heconomi, a llywodraeth leol yw un o'i chonglfeini allweddol. Mae'n cyflogi dros 10 y cant o weithlu Cymru, yn gwario £3.5 biliwn ar nwyddau a gwasanaethau, ac yn hybu twf economaidd yn holl ranbarthau'r wlad, ac eto mae setliadau olynol Llafur Cymru yn morthwylio'n gyson y rhannau o Gymru sy'n aml yn dibynnu fwyaf ar yr economi awdurdod lleol. Mae esgeulustod cyson Llywodraeth Cymru o rannau helaeth o Gymru wedi arwain yn y pen draw at anghydraddoldeb rhanbarthol ac economi Cymru marwaidd. Arweinydd y tŷ, a wnewch chi wrando ar eich cyd-Aelodau nawr a galw ar y Prif Weinidog i ailystyried y setliad ariannu llywodraeth leol hwn fel bod gennym ni un sy'n gallu sbarduno ffyniant ein cenedl yn hytrach nag un a fydd yn gwneud dim ond ymwreiddio anghydraddoldeb rhanbarthol a ffafriaeth i gynghorau yma yng Nghymru?
English: Well, I think that the leader of the opposition is entirely wrong in both his premise and his argument. He fails to take any responsibility for having voted a Conservative Government with austerity policies onto the nation. I presume he voted Conservative in the last election and therefore contributed to that. Even if he is now - [ Interruption.] I don't know what you're saying from a seated position. If you want to intervene, do say so. But I would say this: you have delivered by far the worst on the Conservative benches for Wales than other colleague Conservatives have done for their regions. So, to talk about regional disparity funding from that vantage point is not a good look. I can also say that I am very pleased to see that he is following the hustings and arguments inside the Labour Party so closely; perhaps he can learn a lot from them.
Welsh: Wel, rwy'n credu bod arweinydd yr wrthblaid yn gwbl anghywir o ran ei safbwynt a'i ddadl. Mae'n methu â chymryd unrhyw gyfrifoldeb am fod wedi pleidleisio Llywodraeth Geidwadol â pholisïau cyni cyllidol ar gyfer y genedl. Rwy'n tybio ei fod wedi pleidleisio dros y Ceidwadwyr yn yr etholiad diwethaf ac felly wedi cyfrannu at hynny. Hyd yn oed os yw bellach - [ Torri ar draws.] Nid wyf i'n gwybod beth yr ydych chi'n ei ddweud o fod ar eich heistedd. Os ydych chi eisiau ymyrryd, dywedwch hynny. Ond byddwn i'n dweud hyn: rydych chi wedi cyflawni'r gwaethaf o bell ffordd ar feinciau'r Ceidwadwyr ar ran Cymru nag y mae eich cyd-Geidwadwyr wedi ei wneud dros eu rhanbarthau nhw. Felly nid yw sôn am anghydraddoldeb cyllid rhanbarthol o'r safbwynt hwnnw yn sefyllfa ddeniadol i fod ynddi. Gallaf ddweud hefyd fy mod i'n falch iawn o weld ei fod yn dilyn y llwyfannau etholiad a'r dadleuon o fewn y Blaid Lafur mor agos; efallai y gall ddysgu llawer oddi wrthynt.
English: Diolch, Lywydd. Leader of the house, I wanted to ask you some questions today related to - [ Interruption.] I wanted to ask some questions today relating to the HS2 project. Of course, it isn't a devolved scheme, as we know, but it does have profound consequences for Wales in terms of spending and budgets. We know that the Barnett consequential is supposed to apply where we have major capital projects undertaken by the Westminster Government that do not directly benefit the taxpayer in Wales. What discussions has your Government had with the UK Government over the issue of an HS2 Barnett consequential for Wales?
Welsh: Diolch, Llywydd. Arweinydd y tŷ, roeddwn i eisiau gofyn rhai cwestiynau i chi heddiw yn ymwneud â - [ Torri ar draws.] Roeddwn i eisiau gofyn rhai cwestiynau i chi heddiw yn ymwneud â phrosiect HS2. Wrth gwrs, nid yw'n gynllun datganoledig, fel y gwyddom, ond mae'n cael effaith ddofn ar Gymru o ran gwariant a chyllidebau. Rydym ni'n gwybod bod swm canlyniadol Barnett i fod i'w gymhwyso lle mae gennym ni brosiectau cyfalaf mawr yr ymgymerir â nhw gan Lywodraeth San Steffan nad ydynt o fudd uniongyrchol i'r trethdalwr yng Nghymru. Pa drafodaethau mae eich Llywodraeth wedi eu cael gyda Llywodraeth y DU ynghylch y mater o swm canlyniadol Barnett HS2 i Gymru?
English: We've had a lot of conversations about the parlous situation with the Barnettisation of the HS2 spending; there's extensive correspondence to that effect. There clearly ought to be such a consequential, and, Llywydd, I put it on record that the Welsh Government thinks that there should be such a consequential as a result of that spending. We would like our trains to be built here in Wales, we would like the money to facilitate that, and the money to facilitate the services that might link to HS2 across north Wales, for example. But he's absolutely right: we think a consequential should flow from it.
Welsh: Rydym ni wedi cael llawer o sgyrsiau am y sefyllfa enbyd o ran Barnetteiddio'r gwariant HS2; ceir gohebiaeth helaeth i'r perwyl hwnnw. Yn amlwg dylai fod swm canlyniadol o'r fath, a, Llywydd, rwy'n ei roi ar y cofnod bod Llywodraeth Cymru o'r farn y dylai fod swm canlyniadol o'r fath o ganlyniad i'r gwariant hwnnw. Hoffem i'n trenau gael eu hadeiladu yma yng Nghymru, hoffem gael yr arian i hwyluso hynny, a'r arian i hwyluso'r gwasanaethau a allai gysylltu â HS2 ar draws y gogledd, er enghraifft. Ond mae'n hollol iawn: rydym ni'n credu y dylai swm canlyniadol lifo ohono.
English: Yes. Thank you for that answer, and I'm glad you appreciate the point. Now, flowing from that - . [ Interruption.] It wasn't condescending in any way, leader of the house.
Welsh: Iawn. Diolch am yr ateb yna, ac rwy'n falch eich bod chi'n gwerthfawrogi'r pwynt. Nawr, yn sgil hynny - . [ Torri ar draws.] Nid oedd yn nawddoglyd mewn unrhyw ffordd, arweinydd y tŷ.
English: OK. Thank you, Llywydd. Diolch, Llywydd. Sorry, leader of the house, I'll continue with the question. I hope you appreciate that there was no condescension implied. Now, I'm glad you agreed with me on that point. My researchers have done the calculations to get the Barnett consequential based on the Treasury rules, and we've come up with a figure of around £4.6 billion, which was what Wales should have got. Clearly, there doesn't seem to be any sign of anything like that coming to Wales, so could I just ask for a little bit more clarity, given your first answer? Are you now going back to the UK Government to get a more realistic deal from the UK Treasury regarding this matter?
Welsh: Iawn. Diolch, Llywydd. Diolch, Llywydd. Mae'n ddrwg gen i, arweinydd y tŷ, byddaf yn parhau â'r cwestiwn. Rwy'n gobeithio eich bod chi'n sylweddoli nad oedd unrhyw awgrym o fod yn nawddoglyd. Nawr, rwy'n falch eich bod chi'n cytuno â mi ar y pwynt hwnnw. Mae fy ymchwilwyr wedi gwneud y cyfrifiadau i ddarganfod y swm canlyniadol Barnett yn seiliedig ar reolau'r Trysorlys, ac rydym ni wedi cyfrifo ffigur o tua £4.6 biliwn, sef yr hyn y dylai Cymru fod wedi ei gael. Yn amlwg, nid yw'n ymddangos bod unrhyw arwydd o swm tebyg i hynny yn dod i Gymru, felly a gaf i ofyn am ychydig mwy o eglurder, o gofio eich ateb cyntaf? A ydych chi'n mynd yn ôl at Lywodraeth y DU nawr i gael cytundeb mwy realistig gan Drysorlys y DU ynghylch y mater hwn?
English: Yes. We are in constant dialogue with the UK Treasury about this matter, and about the franchise in general, and about our ability to build the new kit in Wales, and to stimulate the economy in so doing.
Welsh: Ydym. Rydym ni mewn trafodaethau cyson â Thrysorlys y DU ynghylch y mater hwn, ac am y fasnachfraint yn gyffredinol, ac am ein gallu i adeiladu'r offer newydd yng Nghymru, ac i ysgogi'r economi trwy wneud hynny.
English: I suppose, leader of the house, there is an alternative rather than - I mean, this is an alternative way of looking at this - in that your economy Minister, Ken Skates, although he has cited possible benefits of HS2 to north and mid Wales, although fairly small in financial terms, he has also made the point that the HS2 project could have an adverse impact on the economy of south Wales. Because by making journeys quicker from London to the English midlands and the north, you are, relatively speaking, making south Wales further from London. So, that could impact adversely on the economy of south Wales. It's not therefore clear whether there are any net benefits from the HS2 project for Wales. I would point out that UKIP's policy is that the HS2 project is spiralling out of control in terms of costs and should be scrapped. Is there now a case that the Welsh Government could think about lobbying Westminster to try and achieve that end?
Welsh: Mae'n debyg, arweinydd y tŷ, bod dewis arall yn hytrach na - hynny yw, mae hon yn ffordd arall o edrych ar hyn - o'r safbwynt bod eich Gweinidog yr economi, Ken Skates, er ei fod wedi nodi manteision posibl HS2 i'r gogledd a'r canolbarth, er eu bod yn gymharol fach mewn termau ariannol, mae hefyd wedi gwneud y pwynt y gallai'r prosiect HS2 gael effaith andwyol ar economi'r de. Oherwydd trwy wneud teithiau'n gyflymach o Lundain i ganolbarth Lloegr a'r gogledd, rydych chi, o safbwynt cymharol, yn gwneud de Cymru ymhellach o Lundain. Felly, gallai hynny gael effaith andwyol ar economi de Cymru. Nid yw'n eglur felly pa un a oes unrhyw fanteision net o'r prosiect HS2 i Gymru. Hoffwn nodi mai polisi UKIP yw bod y prosiect HS2 yn mynd allan o reolaeth o ran costau ac y dylid ei ddiddymu. A oes achos erbyn hyn y gallai Llywodraeth Cymru ystyried lobïo San Steffan i geisio cyflawni'r canlyniad hwnnw?
English: Yes. The rail strategy of the current UK Government is not one with which we are at one, I think it's fair to say. And since he has taken the opportunity to mention the economy of south Wales in relation to trains, the best thing that the UK Government could do is both give us the consequential for HS2 and electrify the train line all the way to Swansea.
Welsh: Oes. Nid yw strategaeth reilffyrdd Llywodraeth bresennol y DU yn un yr ydym ni'n cytuno â hi, rwy'n credu ei bod hi'n deg i ddweud. A chan ei fod wedi cymryd y cyfle i sôn am economi de Cymru o ran trenau, y peth gorau y gallai Llywodraeth y DU ei wneud yw'r rhoi'r swm canlyniadol ar gyfer HS2 i ni a thrydaneiddio'r rheilffordd yr holl ffordd i Abertawe.
English: Leader of the Plaid Cymru group, Adam Price.
Welsh: Arweinydd Plaid Cymru, Adam Price.
English: Diolch, Llywydd. As leader of the house on 16 October, you told us there would be a debate on the decision on the M4 relief road during the week beginning 4 December. Does the Government plan to announce its decision before that date while the Assembly is in session and not during the recess next week, for example? And will that be through the means of an oral statement to the Assembly? Will that be the First Minister's decision alone, or will there be discussion in Cabinet, and will it therefore be subject to Cabinet collective responsibility? Since we've been waiting for a decision for at least two decades, would a delay of a few weeks matter a great deal? Would you agree that, since it's a twentieth-century answer to a twenty-first-century problem, it would be wise and proper to leave it to the incoming First Minister who will take over just a week after the proposed date for the debate on the decision?
Welsh: Diolch, Llywydd. Fel arweinydd y tŷ ar 16 Hydref, dywedasoch wrthym y byddai dadl ar y penderfyniad ar ffordd liniaru'r M4 yn ystod yr wythnos yn dechrau ar 4 Rhagfyr. A yw'r Llywodraeth yn bwriadu cyhoeddi ei phenderfyniad cyn y dyddiad hwnnw tra bod y Cynulliad mewn sesiwn ac nid yn ystod y toriad yr wythnos nesaf, er enghraifft? Ac a fydd hynny trwy gyfrwng datganiad llafar i'r Cynulliad? Ai penderfyniad y Prif Weinidog yn unig fydd hwnnw, neu a fydd trafodaeth yn y Cabinet, ac a fydd felly yn destun cydgyfrifoldeb y Cabinet? Gan ein bod ni wedi bod yn aros am benderfyniad ers o leiaf dau ddegawd, a fyddai oedi o ychydig wythnosau o bwys mawr? A fyddech chi'n cytuno, gan ei fod yn ateb ugeinfed ganrif i broblem ugeinfed ganrif ar hugain, y byddai'n ddoeth ac yn briodol ei adael i'r Prif Weinidog newydd, a fydd yn cymryd drosodd wythnos yn unig ar ôl y dyddiad arfaethedig ar gyfer y ddadl ar y penderfyniad?
English: We're in the process that results from the public inquiry, so, for the benefit of the Assembly, officials have now received the copy of the public inquiry inspector's report, which they are preparing advice on. Once the Cabinet Secretary for Economy and Transport has received that advice and considered the report, he will issue a written statement on the next steps. We've committed to the debate, as the Member rightly says, and a vote in Government time on this project, once all Members have had the opportunity to consider the inspector's report and the decision on the statutory Orders. This debate and vote will be taken into account in final investment decisions on whether to award the construction contracts, and following the inquiry, should the decision be made to proceed to construction, works might commence next year. The Member is right, we have to go through the budget process for that to happen as well. We've already published the environmental information, draft Orders and the associated reporting for the proposed M4 project.
Welsh: Rydym ni yn y broses sy'n deillio o'r ymchwiliad cyhoeddus, felly, er budd y Cynulliad, mae swyddogion bellach wedi derbyn copi o adroddiad arolygydd yr ymchwiliad cyhoeddus, y maen nhw'n paratoi cyngor arno. Ar ôl i Ysgrifennydd y Cabinet dros yr Economi a Thrafnidiaeth gael y cyngor hwnnw ac ystyried yr adroddiad, bydd yn cyhoeddi datganiad ysgrifenedig ar y camau nesaf. Rydym ni wedi ymrwymo i'r ddadl hon, fel y dywed yr Aelod yn briodol, a phleidlais yn amser y Llywodraeth ar y prosiect hwn, ar ôl i'r holl Aelodau gael y cyfle i ystyried adroddiad yr arolygydd a'r penderfyniad ar y Gorchmynion statudol. Bydd y ddadl a'r bleidlais yn cael eu cymryd i ystyriaeth mewn penderfyniadau buddsoddi terfynol ar ba un a ddylid dyfarnu'r contractau adeiladu, ac yn dilyn yr ymchwiliad, os bydd penderfyniad yn cael ei wneud i fwrw ymlaen â gwaith adeiladu, gallai'r gwaith ddechrau y flwyddyn nesaf. Mae'r Aelod yn iawn, mae'n rhaid i ni fynd trwy broses y gyllideb i hynny ddigwydd hefyd. Rydym ni eisoes wedi cyhoeddi'r wybodaeth amgylcheddol, y Gorchmynion drafft a'r adroddiadau cysylltiedig ar gyfer prosiect arfaethedig yr M4.